اودلو یورد (درگی)

اودلو یورد (تورکجه. Odlu yurt) — تورکیه جومهوریتینده قورولموش اولان درگی.http://www.journals.istanbul.edu.tr/iuifd/article/view/1019013619/1019012835آذربایجان سیاسی موهاجیرتی‌نین ایستانبولدا نشر ائتدیگی آیلیق ایجتیماعی-سیاسی توپلودور. 

 تاریخی 
  ایلک نؤمره سی 1929-جو ایلین مارس‌یندا، سون - 31-جی نؤمره سی ایسه 1931-جی ایلین آقوستوندا چیخمیشدیر. توپلونون نشری نین ایمتییاز صاحیبی عباس‌قولو کاظم‌زاده، مسئول مودیری کامل، باش موحریری ایسه محمد امین رسول‌زاده ایدی.  " اودلو یورد "  اؤزوندن اول نشر اولونموش  " یئنی قافقاسیا " ،  " آذری تورک "  مجموعه‌لری‌نین ایدئیا ایستیقامتینی داوام ائتدیرمیشدیر. توپلونون بیرینجی ساییندا وئریلن پروقرام-مقاله ده آذربایجانچی‌لیق فیکرینه اؤنم وئرمک مقصدیله تأسیس اولونان  " اودلو یورد "-ون، هر شئیدن اول، میلّیتچی، تورکچو، جومهوریتچی و خالقچی اولدوغو؛ آذربایجان خالق جومهوریتی مفکوره‌سینی اوستون توتدوغو و مودافیعه  ائتدیگی آچیقلانیر، توپلودا تورک خالق‌لاری و تورک دونیاسی‌نین یئگانه موستقیل دؤولتی اولان تورکیه جومهوریتی حاقیندا اوخوجولارا معلومات وئریله‌جگی؛ قافقازین ایستیقلال و خیلاصی‌نین رئال‌لاشماسی اوچون قافقازلی‌لارین عومومی دوشمنه قارشی ایتتیفاقا چاغیریلاجاغی؛ شرقین، خوصوصاً مظلوم و محکوم تورک خالق‌لاری‌نین ایستیقلال ساواشینی دوغرولتماق و میلّی موجادیله‌سینی یوکسلتمک ایشی‌نین تبلیغ اولوناجاغی بیان ائدیلیردی. 

    فعالیتی 
 " اودلو یورد " دا درج اولونان مقاله‌لرین آنا خطینی، هر شئیدن اول، آذربایجانین آزادلیغی ایدئیالاری‌نین تبلیغی، 28 مه ایستیقلالی و 28 آوریل ایشغالی، ائرمنی داشناک‌لاری‌نین خالقیمیزا قارشی باکیدا تؤرتدیگی 1918-جی ایل 31 مارس سوی‌قیریمی گونلری‌نین آنیلماسی، آذربایجانین گئج-تئز اؤز ایستیقلالینا قوووشاجاغی اومیدلری تشکیل ائدیردی. مجموعه‌نین اساس مؤلیف‌لری محمد امین رسول‌زاده، میرزه بالا محمدزاده، مصطفی وکیللی (وکیلوو)، هلال منشی، میر یعقوب مهدی‌یئو، احمد جعفراوغلو و باشقالاری ایدی. اؤزوندن اولکی آذربایجان سیاسی موهاجیرتی نشرلری‌نین عنعنه لرینی داوام ائتدیرن  " اودلو یورد "  آذربایجان موهاجیر مطبوعاتی تاریخینده پارلاق ایز بوراخمیشدیر."Odlu Yurd". Azərbaycan Xalq Cümhuriyyəti Ensiklopediyası. II. Bakı: "Lider". 2005. səh. 274. ISBN 9952-417-44-4. 

   یازارلاری 
  محمد امین رسولزاده  

  میرزه بالا محمدزاده  

  شفیع بیگ روستم‌بیلی  

 قایناق‌لار 

   طاهرلی آ.، آذربایجان موهاجیر مطبوعاتی، ب.، 2002؛
   شیمشیر صباح‌الدین، آذربایجانین ایستیقلال موجادیله‌سی، ایستانبول، 2002. 

   اتک یازی‌لار  

بؤلمه:درگی
بؤلمه:درگیلر
بؤلمه:تورکچولوک